Ritratt: Għaqda Wirjiet Birkirkara .td_uid_2_61ae706d0bf1c_rand.td-a-rec-img{text-align:left}.td_uid_2_61ae706d0bf1c_rand.td-a-rec-img img{margin:0 auto 0 0} Wara nuqqas ta' sena, l-Għaqda Wirjiet San Ġużepp Ħaddiem ser tkun qed terġa' torganizza l-Wirja Annwali tal-Presepji, fiċ-Ċentru Parrokkjali San Ġużepp Ħaddiem, nru. 71, Triq Bwieraq, Birkirkara. F'din il-Wirja se jkun hemm esebiti 'l fuq minn 80 presepju ta' kull daqs u għamla, kif ukoll Bambini, dekorazzjonijiet u oġġetti oħra relatati mal-Milied.Fil-biċċa l-kbira tagħhom, l-oġġetti għall-wiri huma magħmulin bl-idejn mill-esebituri nfushom. Barra minn hekk, ser ikun hemm esebiti wkoll xi presepji, Bambini u kwadri antiki li ser ikunu qed jintwerew fil-pubbliku għall- ewwel darba f'din il-Wirja. Il-Wirja tkun miftuħa min-nhar L-Erbgħa 8 ta' Diċembru, u tibqa' tiftaħ sat-Tlieta 28 ta' Diċembru. Il-ħinijiet tal-ftuħ ikunu kuljum mid-9am sa 12pm u mill-4pm sat-8pm. Id-dħul huwa kompletament mingħajr ħlas u ser jitħarsu d-direttivi kollha marbuta mal-COVID-19. Aktar dettalji dwar din il-Wirja, kif ukoll dwar l-Għaqda Wirjiet jistgħu jinkisbu minn fuq il- poster uffiċjali tal-Wirja u mill-paġna tal-Għaqda fuq Facebook . Ritratt: Għaqda Wirjiet San Ġużepp Ħaddiem Birkirkara Dan it-tagħrif twassal mill-Għaqda Wirjiet Birkirkara. .td_uid_3_61ae706d0c37a_rand.td-a-rec-img{text-align:left}.td_uid_3_61ae706d0c37a_rand.td-a-rec-img img{margin:0 auto 0 0}